

|  |  |  |  |
| --- | --- | --- | --- |
|  | **Številka:** | |  |
| **Datum:** | | **20. 4. 2017** |
|  |

**ZAPIS 7. REDNE SEJE POSLOVODNEGA ODBORA FVV**

Seja Poslovodnega odbora FVV je bila v četrtek 20. 4. 2017 ob 14.10 v senatni sobi FVV.

Prisotni člani: izr. prof. dr. Andrej Sotlar, izr. prof. dr. Igor Areh, izr. prof. dr. Benjamin Flander, prof. dr. Bojan Tičar, Aleksander Podlogar, Patricija Lunežnik, Anja Lesar.

Odsotni: /

Ostali prisotni: Jana Hribar.

Na seji je bilo prisotnih 7 članov Poslovodnega odbora FVV. Seja je bila sklepčna.

Predlagan je bil naslednji dnevni red:

1. Pregled zapisnika zadnje redne in izredne seje PO
2. Finance: trenutno finančno stanje FVV
3. Šolnine FVV za študijsko leto 2016/2017
4. Predlog za sofinanciranje projekta Water Crimes
5. Predlog za odpis gradiva v knjižnici FVV
6. Predlog kritja stroškov udeležbe na konferenci Dnevi varstvoslovja 2017
7. Razno

Predlagani dnevni red je bil soglasno sprejet.

**AD 1**

**Pregled zapisnika zadnje redne in izredne seje PO**

Dekan izr. prof. dr. Andrej Sotlar je na kratko podal pregled vsebine zapisnika zadnje redne seje Poslovodnega odbora FVV z dne 30. 3. 2017 in izredne seje z dne 3. 4. 2017. Na zapisnika ni bilo podanih pripomb. Soglasno je bil sprejet sklep:

**SKLEP 1:**

*Člani Poslovodnega odbora FVV potrjujejo vsebino zapisnika redne seje Poslovodnega odbora FVV z dne*

*30. 3. 2017 in izredne seje z dne 3. 4. 2017.*

**AD 2**

**Finance: trenutno finančno stanje FVV**

Vodja računovodstva Jana Hribar je predstavila trenutno finančno stanje na računu FVV UM. Glede na stanje ni več možno dodatno posojanje sredstev. Po razpravi je bil sprejet sklep:

**SKLEP 2:**

*Člani Poslovodnega odbora so se seznanili s trenutnim finančnim stanjem FVV.*

**AD 3**

**Šolnine FVV za študijsko leto 2016/2017**

V skladu z navodili Univerze v Mariboru in Cenikom UM, ki ga je sprejel UO je pripravljen predlog šolnin za študente FVV za študijsko leto 2017/2018. Podan je bil predlog, da višina šolnin ostane enaka kot v preteklih letih. Predlog višine šolnin in izračun cen študijskih programov so člani Poslovodnega odbora prejeli v gradivu za sejo. Študentski svet FVV je že podal soglasje na predlagano višino šolnin. Soglasno je bil sprejet sklep:

**SKLEP 3:**

*Poslovodni odbor FVV potrjuje predlog višine šolnin za študij na FVV UM za študijsko leto 2017/2018, kot je bilo posredovano v predlogu.*

**AD 4**

**Predlog za sofinanciranje projekta Water Crimes**

Na FVV UM se od 18. 1. 2016 izvaja projekt »Water Crime in Europe - Inventory, outlook and assessment of emerging environmental crimes against water in Europe«, ki ga financira Evropska unija. Trajanje projekta je bilo prvotno predvideno do 17. 5. 2017, vendar se bo zaradi dodatno dodeljenih sredstev projekt podaljšal do 17. 8. 2017. V skladu s pogodbo o izvajanju projekta je FVV UM morala prispevati 10 % sredstev, in sicer 5.306,91 EUR. Zaradi povečanja sredstev se poveča tudi sofinanciranje FVV UM za 277,40 EUR, torej skupni znesek znaša 5.584,31 EUR. Soglasno je bil sprejet sklep:

**SKLEP 4:**

*Člani Poslovodnega odbora FVV se strinjajo s povišanim zneskom sofinanciranja izvajanja projekta »Water Crime in Europe - Inventory, outlook and assessment of emerging environmental crimes against water in Europe« v skupni višini 5.584,31 EUR. Sredstva se krijejo iz drugih virov (izredni študij, tržna dejavnost).*

**AD 5**

**Predlog za odpis gradiva v knjižnici FVV**

V knjižnici FVV so do leta 2009 inventarizirali in hranili več izvodov nekaterih zaključnih del. Zaradi pomanjkanja prostora je podan predlog, da se odpiše vse dvojnice zaključnih del, 1 izvod vsakega zaključnega dela pa bodo v knjižnici trajno hranili. Člani Poslovodnega odbora so v gradivu prejeli seznam dodatnih izvodov (dvojnic), ki so predlagani za odpis. Soglasno je bil sprejet sklep:

**SKLEP 5:**

*Poslovodni odbor FVV se strinja s predlogom za odpis in uničenje vseh dodatnih izvodov (dvojnic) zaključnih del FVV UM.*

**AD 6**

**Predlog kritja stroškov udeležbe na konferenci Dnevi varstvoslovja 2017**

Dne 7. in 8. 6. 2017 bo v Mariboru potekala konferenca Dnevi varstvoslovja. Glede na to, da so Dnevi varstvoslovja osrednja konferenca FVV, je podan predlog, da FVV krije stroške udeležbe na konferenci po naslednjih kriterijih:

1. Vsi delavci in upokojeni nekdanji pedagoški delavci FVV so oproščeni plačila kotizacije.

2. Zunanji pedagoški sodelavci FVV, ki niso upokojenci fakultete in ki bodo na konferenci predstavili prispevek, so oproščeni plačila kotizacije.

2. Pedagoškim delavcem FVV, ki bodo na konferenci predstavili prispevek, bo fakulteta plačala stroške nočitve v Mariboru.

3. Nepedagoškim delavcem FVV, ki bodo imeli na konferenci zadolžitve, bo fakulteta plačala stroške nočitve v Mariboru.

Za zaposlene, ki se prvi dan ne bodo mogli udeležiti konference, se drugi dan po zaključku konference organizira skupno kosilo. Stroški se krijejo iz drugih sredstev fakultete. Soglasno je bil sprejet sklep:

**SKLEP 6:**

*Poslovodni odbor FVV se strinja s predlogom za oprostitev plačila kotizacije zunanjim sodelavcem in upokojencem FVV UM.*

**SKLEP 7:**

*Poslovodni odbor FVV se strinja s predlogom za plačilo nočitev in potnih stroškov zaposlenim FVV, saj udeležba na Dnevih varstvoslovja predstavlja obliko izobraževanja in usposabljanja.*

Vodja programsko-organizacijskega odbora izr. prof. dr. Benjamin Flander je predstavil aktivnosti pri pripravi konference in glavne teme konference.

**AD 7**

**Razno**

Pod točko razno ni bilo razprave.

Seja je bila zaključena ob 14.35.

Zapisala:

Anja Lesar

Izr. prof. dr. Andrej Sotlar

DEKAN